De dreiseitige Umgebung vo Wossa und de Vabindung zum Festlond san bei Hoibinsln zmeist vo natialichn Uasprung. Kinstliche Bauweake wia etwa Kanäle, de a natialiche Hoibinsl vom Festlond obtrenna, mochn diese im Sprochgebrauch ned zwingndaweis zua Insl. A Beispui hiafia is Peloponnes wejchs trotz m Kanoi vo Korinth nua ois Hoibinsl guit. Gleichs guit fia Jütland, trotz'm Noad-Ostsee-Kanoi. A Gengbeispui is Samosir, uaspringli a Hoibinsl, is se eascht duach oan Kanoi zua Insl worn. Iwa des hinaus gibt's aa kinstliche Insln, wia de Donauinsl, de duach kinstliche Wossalaife entstondn san.